ЦIыфым ихудожественнэ концепцие КIэрэщэ Тембот цIыфыгъэмрэ шIугъэмрэ атырегъэпсыкIы. Ц1ыфыгъэмрэ адыгагъэмрэ адыгэм зэгуихырэп. ПIуныгъэмкIэ мэхьанэ зиIэу щытэу лъэпкъым сыдигъуи ылъытэрэр цIыфыгъэ шапхъэхэр ары. Анахь Iаеу цIыфым раIон алъэкIыщтыр: «ЦIыфыгъэ хэлъэп!» е «Адыгагъэ хэлъэп!». ТхакIоми а цIыфыгъэ шапхъэхэр игероймэ зэрагурыIохэрэр къегъэлъагъо, итхылъхэм ащыпхырищэу хигъэунэфыкIы зэпытрэр – цIыфыгъэ дахэм илъэгагъ. ЦIыфыгъэ-адыгагъэм бэ къыригъэубытрэр ащ. Анахьэу къыхигъэщрэмэ ащыщ – нахьыжъым шъхьэкIафэ фашIыныр. Адыгэ гущыIэжъым еIо: «Уинахьыжъ огъашIомэ, пшъхьэ огъэшIожьы».